open-index/open-wikipedia-markdown huggingface dataset:
Guthrum

**Guthrum** (Guthrum den eldre), (død 890) var konge over de danske (norrøne) vikingene i Danelagen, et vikingrike i England sist på 800-tallet. Han er også kjent under navnet Gorm den gamle (må ikke forveksles med den danske Gorm den gamle, konge i Danmark fra 934 til 958. Guthrum lot seg døpe og tok navnet Æthelstan (Athelstan).

## Den store hedenske hær
I første halvdel av det 9. århundre  hadde vikingene angrepet mål i England i enkeltstående raid sommerstid og dratt tilbake til Skandinavia med sitt bytte. Fra 850 skiftet de taktikk og etablerte en vikingleir som overvintret på Isle of Thanet ved Themsens munning. I 866 dro en større vikinghær under ledelse av Ivar Beinlause og Halvdan Ragnarsson, sønnene til Ragnar Lodbrok til England og et landområde i Northumbria. 1. november 866 inntok de byen Jorvik (York) og etablerte seg der. I mars 867 slo de den engelske kong Ælla II av Northumbria i et slag og kunne etablere et skandinavisk dominert kongedømme i Northumbria, Danelagen.

I slaget ved Ashdown i 871 ble vikingene slått av en engelsk hær under ledelse av Alfred den store. Vikinglederen Bagsecg ble drept og Halvdan flyktet til Danmark. I 874 dukker Guthrum opp som lederskikkelse i Danelagen. Han fortsatte danenes krig mot Alfred for å gjenerobre områdene i Wessex. I 876 hadde Guthrum kontroll over deler av Mercia og Northumbria, og forsøkte å ta Wessex.

Guthrum seilte med hæren sin til Poole og slo styrkene sammen med andre vikinger som hadde gått i land i området mellom Frome og Trent.. Guthrum inntok Exeter og Wareham, men Alfred forhandlet fram en fredsavtale. Guthrum brøt fredsavtalen i 877 og invaderte Wessex.

### [[Slaget ved Edington]]
I 878 angrep Guthrum igjen, men Alfred som hadde overvintret i Chippenham i Wiltshire, unnslapp så vidt. Alfred samlet nye styrker og angrep Guthrums hær ved Edington (Ethandun) – en liten by i Wiltshire. I dette avgjørende slaget i mai 878 ble vikinghæren presset tilbake, først og fremst fordi Alfred hadde organisert hæren sin etter mønster av de romerske legionærer med en tett kjede av skjold som vikingene ikke klarte å trenge gjennom. Vikikingene måtte trekke seg tilbake, og etter to ukers beleiring ba de om fredsforhandlinger.

### [[Wedmoretraktaten]]
Alfred aksepterte Guthrums overgivelse på betingelse av at vikingene trakk seg ut av Wessex og at Guthrum konverterte til kristendommen. Denne fredsavtalen er kjent som Wedmore-traktaten. Tre uker senere kom Guthrum og tretti av hans nærmeste krigere til Aller (nær Athelney) hvor Guthrum ble døpt av kong Alfred og adoptert som hans sønn. Ved dåpen tok Guthrum navnet Æthelstan (Athelstan). Guthrum trakk seg ut av Wessex, men beholdt kontrollen over vikingriket Danelagen.

Alfreds seier var viktig for kristendommens gjennomslag, samtidig som Guthrums konvertering var viktig for hans rolle i England.

Allerede i 884 forsøkte Guthrum å angripe Wessex igjen, men ble nok en gang slått tilbake, uten at han ble fratatt kongemakten i Danelagen.

## Død
Guthrum døde i 890 og ble begravet i Hadleigh i Suffolk. Det er ikke kjent at han etterlot seg barn.

## Referanser
Hate (Sarcófago-album)

***Hate*** (utgitt 1994) er det fjerde studioalbumet til heavy metal bandet Sarcófago. Albumet ble gjenutgitt i 2005 av Cogumelo Records med et noe annerledes plateomslag.

## Sporliste
# «Intro / Song for My Death» (2:31) 
# «Pact of Cum» (3:57) 
# «The God's Faeces» (3:46) 
# «Satanic Terrorism» (2:11) 
# «Orgy of Flies» (4:44) 
# «Hate» (2:25) 
# «The Phantom» (5:01) 
# «Rhabdovirus (The Pitbull's Curse)» (3:07) 
# «Anal Vomit» (5:23) 
# «The Beggar's Uprising» (1:53) 

## Artister
*Antichrist &ndash; vokal og gitar 
*Gerald Minelli &ndash; bass
*Eugênio «Dead Zone» &ndash; trommer

*Eugênio &ndash; gitar (på spor 6)
*Marcos «Divine Death» &ndash; vokal (på spor 1, 4 og 5)
*Andreia &ndash; vokal (på spor 6)
*Tarso &ndash; vokal (på spor 10)

## Kilder
*Hate fra Encyclopaedia Metallum

## Eksterne lenker
*
Fylkesvei 3118

**Fylkesvei 3118** går mellom Tønsberg stasjon og Tollbodbrygga i Tønsberg. Veien er 460 meter lang.

Frem til 2019 hadde veien betegnelsen  fylkesvei 466 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 3100

**Fylkesvei 3100** går mellom Vestskogen og Kjærnås på Nøtterøy i Færder kommune.

Frem til 2019 hadde veien betegnelsen  fylkesvei 429 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Decade of Decay

***Decade of Decay*** (utgitt 1995) er det første samlealbumet til heavy metal bandet Sarcófago. Det ble utgitt for å markere bandets 10-årsjubileum.

## Sporliste
# «The Lost of Innocence» (1:29) 
# «Orgy of Flies» (4:42) 
# «Hate» (1:57) 
# «The God's Faeces» (3:53) 
# «Song for My Death» (2:27) 
# «Midnight Queen» (6:13) 
# «Screeches from the Silence» (3:47) 
# «Piercings» (4:55) 
# «Crush, Kill, Destroy» (5:27) 
# «Nightmare» (6:41) 
# «Rotting» (7:00) 
# «I.N.R.I.» (2:05)  
# «Desecration of Virgin» (1:57) 
# «Recrucify» (2:27) 
# «The Black Vomit» (2:32) 
# «Satanic Lust» (2:53) 
# «Christ's Death» (3:15) 
# «The Anal Rape of God» (0:36) 
# «Satanas» (2:24) 
# «Third Slaughter» (5:38) 

## Kilder
*Decade of Decay hos Encyclopaedia Metallum
Herman Wildenveys Poesipris

**Herman Wildenveys Poesipris** deles ut hvert år til en norsk lyriker eller til en person som har bidratt til å spre interessen for poesi. Prisutdelingen skjer ved et arrangement i Stavern i juli, nær eller på dikterens fødselsdag 20. juli. Prisen består av et beløp på kr. 25000,- og et bronserelieff utført av bildehoggeren Ørnulf Bast.

Prisen ble delt ut for første gang i 1996 i regi av Wildenvey-selskapet. Da dette ble lagt ned i 2014, ble prisen ført videre  etter initiativ fra tidligere styremedlemmer av selskapet. Juryen består nå av fire selvsupplerende medlemmer som avgjør hvem som skal få prisen, og som gir en begrunnelse for dette.

Prisvinneren får velge seg et dikt som blir satt opp i Poesiparken; et prosjekt som går ut på å plassere dikt ulike steder i det offentlige rom. Til nå har langt over 100 dikt fått sin plass i Poesiparken.

## Prisvinnere

* 1996 – Kjell Heggelund
* 1997 – Torild Wardenær
* 1998 – Halvor Roll
* 1999 – Liv Dommersnes
* 2000 – Marit Beinset Waagaard
* 2001 – Kolbein Falkeid
* 2002 – Annie Riis
* 2003 – Aftenposten
* 2004 – Benny Borg
* 2005 – Odd Børretzen
* 2006 – Lise Fjeldstad
* 2007 – Magnus Grønneberg
* 2008 – Kristin Solli Schøien
* 2009 – Louis Jacoby
* 2010 – Tom Lotherington
* 2011 – Finn Wellberg
* 2012 – Rolf Bergersen
* 2014 – Øyvind Straume
* 2015 – Steinar Opstad
* 2016 – Helge Torvund
* 2017 – Annelita Meinich
* 2018 – Knut Ødegård
* 2019 – Kåre Conradi
* 2020 – Jan Erik Vold
* 2021 – Gro Dahle
* 2022 – Edvard Hoem
* 2023 – Sarah Zahid
* 2024 – Hans Olav Brenner

## Referanser
Crust (Sarcófago-album)

***Crust*** (utgitt 2000) er den andre EP-en til heavy metal bandet Sarcófago.

## Sporliste
# «Sonic Images of the New Millennium Decay» (1:55)  
# «Day of the Dead» (3:41)
# «F.O.M.B.M. (Fuck Off Melodic Black Metal)» (2:57) 
# «Crust» (3:10) 

## Artister
*Antichrist &ndash; vokal og gitar 
*Gerald Minelli &ndash; bass
*Eugênio «Dead Zone» &ndash; trommer

## Kilder
*Crust hos Encyclopaedia Metallum
INRI

**INRI** er et akronym for *Iesus Nazarenus Rex Iudaeorum*, som er latin og betyr «Jesus fra Nasaret, jødenes konge».

## Nytestamentlig bakgrunn
Ifølge Johannesevangeliet stod denne innskriften på en plakett som var festet på Jesu kors.
 

De andre tre evangelier har lignende beskrivelser. Matteusevangeliet angir at innskriften lød «Det er Jesus, jødenes konge» (kap. 27, v. 37), Markusevangeliet «Jødenes konge» (kap. 15, v. 26), og Lukasevangeliet nevner «Han er jødenes konge» (kap. 23, v. 38).

## Romersk skikk
Den offentlige angivelse av en dødsdømts forbrytelse var i pakt med datidens romerske ordning. Ettersom romerne forbød herskere over jødiske vasallstater å benytte kongetittel, og uttrykket «jødenes konge» i Det nye Testamentet kun dukker opp som ikke-jøders utsagn, reflekterer teksten «Jesus fra Nasaret, jødenes konge» den forbrytelse som lå til grunn for den romerske historiske dødsdom: Jesus ble ansett for å implisitt eller eksplisitt ha uttrykt at han var *[[Messias]]*.

## Varianter
I noen av de ortodokse kirker ser man noen ganger varianten **INBI**, som svarer til den greske utgave av teksten, *Ἰησοῦς ὁ Ναζωραῖος ὁ Bασιλεὺς τῶν Ἰουδαίων*.

I kunsten ser man ofte denne inskripsjonen på krusifikser.

## Litteratur
* J. Ursin: *Kristne symboler - en håndbok*, 3. utgave, Oslo 1975
* Digital bokkopi av Hans Biedermanns ''Symbolleksikon'' (Cappelen, 1992)
* Digital bokkopi av David Fontanas ''Symbolenes språk'' (Gyldendal, 1996)
* Digital bokkopi av Miranda Bruce-Mitfords ''Tegn & symboler fra hele verden'' (Gyldendal, 1997)
Iput

**Iput**, eller **Iputs** (russisk: Ипуть &ndash; *Iput*, belarusisk: Іпуць &ndash; *Iputs*), er ei elv i Smolensk og Brjansk oblast i Russland, og Mahiljow og Homjel voblast i Belarus. Den er ei venstre sideelv til Sozj, og er 437 kilometer lang, og har et nedbørfelt på .

Elva fryser til i slutten av november og er frosset over til vårløsningen i månedsskiftet mars-april. De største sideelvene er Voronitsa og Unetsja. Byene Surazj og Dobrusj ligger ved Iput.

## Referanser


## Eksterne lenker
*
The Worst

***The Worst*** (utgitt 1997) er det femte studioalbumet til heavy metal-bandet Sarcófago. 

## Sporliste
# «The End (Intro)» (1:16) 
# «The Worst» (6:33) 
# «Army of the Damned» (4:35) 
# «God Bless the Whores» (7:28) 
# «Plunged in Blood» (4:38) 
# «Satanic Lust» (3:38) 
# «The Necrophiliac» (6:15) 
# «Shave Your Head» (3:34)  
# «Purification Process» (3:39) 

## Artister
*Antichrist &ndash; vokal og gitar 
*Gerald Minelli &ndash; bass, keyboard
*Eugênio «Dead Zone» &ndash; trommer

## Kilder
*Decade of Decay hos Encyclopaedia Metallum

## Eksterne lenker
*
Trøffelhund

**Trøffelhunder** er søkshunder som har fått trening i å lete opp trøfler, en underjordisk, knollformet sopp som er svært kostbar og regnes som en eksklusiv delikatesse i mange land.

## Bakgrunn
Trøffelhunder har lange tradisjoner i Europa. Til Tyskland kom de første trente trøffelhundene til et fyrstehus i 1720. Tidligere var det også vanlig å bruke griser i letningen etter trøffel, siden disse dyra naturlig elsker trøfler og har en utmerket luktesans. På Sardinia skal en også ha benyttet geiter til å finne trøfler.

Leting etter trøfler med hund har vært mest vanlig i Frankrike og Italia, men hunder brukes nå også i en rekke andre land. Hundetyper som benyttes til dette formålet har som regel svært godt utviklet luktesans. Hunder har den fordelen at de kan trenes til å oppspore soppene uten å ødelegge dem, mens såkalte *[[Gris#Trøffelgris og bruksgris|trøffelgriser]]*, særlig purker, ofte eter trøflene straks de finner og har gravd dem opp.

## Trøffel
Trøfler vokser i mange land, men ikke alle er egnet som mat. Artene vokser på røttene til ulike tresorter. De beste (og mest kostbare) trøflene finnes i Mellom- og Sør-Europa og kan komme opp i en pris på 30&nbsp;000 kroner per kilo. De to mest eksklusive artene er sort Périgord trøffel (*Tuber melanosporum*) og italiensk hvit trøffel (*Tuber magnatum*). Førstnevnte vokser eksklusivt på røttene til eiketrær. Sistnevnte, som vokser på flere tresorter, satte rekord da en kasinoeier fra Macao, Stanley Ho, i desember 2007 betalte $330&nbsp;000 for en 1,5&nbsp;kg tung hvit trøffel funnet i nærheten av Pisa i Italia.

## Trening av trøffelhunder
Trøffelhunder trenes opp gjennom å tilføre små mengder av trøffel i kostholdet til valper som skal brukes i søk. På denne måten lærer hundene seg raskt å «elske trøfler». Senere får valpene lov til å være med erfarne hunder på søk etter trøffel. En god trøffelhund kan finne trøfler som ligger en halvmeter under jordoverflaten.

En rekke hunderaser kan trenes opp som trøffelhunder. Av de mest populære er lagotto romagnolo (også kalt *italiensk trøffelhund* og *italiensk vannhund*), beauceron, briard, labrador retriever og storpuddel. Også andre vannhunder benyttes, fordi disse rasene ofte har en høyt utviklet luktesans og en praktisk størrelse.

## Se også
* Søkshund
Lockheed X-27

**Lockheed X-27 «Lancer»** var et enseters jetdrevet eksperimentfly foreslått av Lockheed Corporation på slutten av 60-tallet. En fullskalamodell ble bygd, men USAs flyvåpen USAF avslo å finansiere flyet, og prosjektet ble kansellert.
                     
## Historie
X-27 var basert på Lockheed F-104 Starfighter som var en vellykket lettvekts-jager i Europa. Den egenfinasierte prototypen CL-1200 «Lancer» ble bygd ved Lockheeds «Skunk Works», og konkurrerte med F-5E Tiger II på eksportmarkedet. Uheldigvis for Lockheed tapte de kampen om eksportmarkedet i 1970, men USAs flyvåpen viste interesse, og vurderte en stund å kjøpe en eksperimentell prototype basert på CL-1200 med betegnelsen X-27. Prosjektet fikk imidlertid ikke finansiell støtte fra hverken Forsvarsdepartementet eller Kongressen, og X-27 ble skrinlagt etter at bare en fullskalmodell var bygd.

## Formål
X-27 var tenkt som en prototype for en fremtidig operativ avansert lettvekts-jager, og X-betegnelsen var derfor egentlig ikke helt korrekt. Flyet var i hovedsak tiltenkt det europeiske markedet, bortsett fra stater med eget jagerflyprogram som Sverige, Storbritannia og Frankrike.

## Design
X-27 var en viderutvikling av CL-1200, og var et siste forsøk på holde liv i F-104 Starfighter. Flyrammen var oppgradert, og en kraftigere Pratt & Whitney TF80-PW-100 turbofanmotor var prosjektert. Luftinntakene på sidene var rektangulære, og vingene var større og montert høyere og lenger bak. Bare nesepartiet og noen systemer og instrumentering var beholdt fra den opprinnelige F-104.

Slik X-27 var planlagt ville både kraft/vekt- og kraft/luftmotstand-forholdet være høyere enn F-104. Det ble anslått at det fra stillstand kunne klatre til 18&nbsp;287 m (60&nbsp;000 fot) på 9 minutter.

## Spesifikasjoner
(Data basert på planlagt konfigurasjon)

**Dimensjoner**

* **Mannskap:** 1
* **Lengde:** 16,2 m
* **Høyde:** 4,9 m
* **[[Vingespenn]]:** 8,7 m
* **Vingeareal:** 28,8 m²
* **Vekt (tom):** 7&nbsp;823 kg
* **Vekt (maks):** 14&nbsp;739 kg

**Ytelse**

* **Motor:** 1 stk. Pratt & Whitney TF80-PW-100 turbofan med etterbrenner
* **Toppfart:** 2&nbsp;334 km/t
* **Maks operasjonshøyde:** 18&nbsp;287 m (60&nbsp;000 fot)
* **Rekkevidde:** 3&nbsp;381 km

## Kilder
*NASA – American X-vehicles, An Inventory—X-1 to X-50 (side 35) Utgitt 2003 (pdf) Besøkt 20. mars 2015
*GlobalSecurity.org – X-27 Besøkt 20. mars 2015
Patentfullmektig

En **patentfullmektig** er en person som har spesialisert seg på å representere klienter som ønsker å oppnå patenter overfor patentmyndighetene og leverer tjenester i saker vedrørende patentspørsmål, som for eksempel å innlevere innsigelse (protest) på at det meddeles patent.

## Norsk patentfullmektig
Selv om patentfullmektig er den offisielle betegnelsen på denne profesjonen benyttes også begrepet **patentingeniør**. I Norge er det eneste formelle krav for å kunne opptre som patentfullmektig overfor Patentstyret at man er bosatt i Norge. Likevel har nesten alle som arbeider som patentfullmektig teknisk utdannelse på sivilingeniørnivå. De fleste av disse er medlemmer av Norske Patentingeniørers Forening (NPF) og arbeider i ett av ca. et dusin norske patentbyråer. Utenlandske patentsøkere må benytte en norsk patentfullmektig ved innlevering av norsk patentsøknad.

## Europeisk patentfullmektig
I Europa er det ulike krav for å kunne opptre som patentfullmektig. De enkelte land har hver sine kvalifikasjonskrav for å kunne representere en klient overfor det nasjonale patentverket, og disse er ikke de samme som stilles til en europeisk patentfullmektig, som har rett til å representere en klient overfor det europeiske patentverket European Patent Office (EPO). Da Norge tiltrådte den europeiske patentkonvensjonen ved inngangen til 2008 ble i alt 90 norske patentfullmektiger godkjent som europeiske patentfullmektiger på grunnlag av en såkalt «grandfathers clause». Disse er automatisk medlemmer av European Patent Institute (EPI). De norske patentfullmektiger som ikke har hatt mulighet til å bli godkjent på grunnlag av «grandfathers clause» må bestå en europeisk patenteksamen, European Qualifying Examination (EQE), for å kunne bli europeiske patentfullmektiger.

### Den europeiske patentorganisasjonen (European Patent Organisation)
Det europeiske patentverket (European Patent Office (EPO)), som er hovedorganet til den europeiske patentorganisasjonen har som oppgave å meddele europeiske patenter. EPO er ikke et organ under Den europeiske union (EU), men er en selvstendig internasjonalt organisasjon etablert med grunnlag i den europeiske patentkonvensjonen, the European Patent Convention (EPC).

EPC stiller opp kravene for når en patentsøker må representeres av en europeisk patentfullmektig overfor det europeiske patentverket. Typisk vil det kreves en patentfullmektig dersom patentsøkeren ikke har sin forretningsadresse i en medlemsstat.

## Se også
* Patent

## Eksterne lenker
* Patentstyret
* Gule Sider/Patentbyråer
* Liste over godkjente europeiske patentfullmektiger
* Institute of Professional Representatives before the European Patent Office eller European Patent Institute (epi)
Aiguillette

**Aiguillette** (uttales *egyijett*), også skrevet **aiguilette** og kalt **skuldersnor** eller **adjutantsnor**, er en flettet eller tvunnet pyntesnor, ofte av gull- eller sølvtråd og utstyrt med metallspisser, som bæres til uniformjakker og -skjorter hengende fra den ene skulderen og festet foran på brystet. En aiguillette angir en funksjon, for eksempel tjenestestillinger som adjutant for kongelige personer eller attachéer for militære sjefer, eller en tilknytning. De kan også bæres som et honorært symbol. Snorendene er utformet med en ornamentell hylseformet avslutning, ofte i sølv eller gull.

Andre skulder- eller halssnorer til uniformer, eksempelvis fløytesnorer eller snorer for pistoler, har en mer praktisk funksjon, er som oftest tvunnet, i en enklere utførelse og regnes ikke som en aiguillette.

## Historikk
Det franske ordet *aiguillette* betyr «liten nål» eller «liten spiss» og antas å stamme fra snorer som ble benyttet for å feste delene i en rustning, særlig armbeskyttelsen. Ofte ville en da kunne se knuter eller ender som hang ned fra skulderen.

## Bruk i Norge

## Se også
* Fourragère, dekorasjonssnor gitt til militærenhet

## Referanser


## Eksterne lenker
*
Lagotto romagnolo

**Lagotto romagnolo** (FCI #298) er en mellomstor vannhund som stammer fra Romagna-regionen i Italia. Hunderasen er også kjent som **italiensk vannhund** og **italiensk trøffelhund**.

## Opprinnelse og alder
Lagotto romagnolo er en gammel hunderase, men nøyaktig hvor gammel den er vet man ikke. Det eksisterer imidlertid referanser til rasen fra 1600-tallet i Comacchio- og Ravenna-områdene, men typen er trolig mye eldre. Rundt Ravenna fantes det tidligere store våtmarksområder, men disse ble drenert i perioden 1840–1890 og forsvant. Etter dette ble rasen derfor «omskolert» som trøffelhund. Rasenavnet betyr rett og slett «vannhund fra Romagna» og refererer til distriktet der den trolig har oppstått. Rasen ble anerkjent av den italienske kennelkubben i 1991 og av FCI i 1995. Til Norge kom den første hunden fra Sverige i 1997.

Hunderasen har på grunn av sin enestående luktesans i senere tid fått en slags renessanse som trøffelhund, derav tilnavnet *italiensk trøffelhund*. Den kan i dag kalles en spesialrase for trøffelleting. Den var imidlertid opprinnelig en vannhund, en type apporterende fuglehund som ble brukt til andejakt, på linje med barbet og flere andre hunderaser. I dag regnes jaktinstinktet som borte.

## Utseende, anatomi og fysikk
Lagotto romagnolo er en mellomstor hund med krøllet, voksende ullen pels som ikke røyter, men må klippes. Om pelsen ikke klippes kan den danne snorer (sammenfiltringer). Grunnfargen er skittenhvit med brune eller brun-oransje markeringer, brunskimmel, ensfarget brun (alle nyanser) og ensfarget oransje. Brun eller mørk brun maske tillates.

Rasen kan på mange måter minne om en puddel, men den har kraftigere kroppsbygning i forhold til størrelsen. Kroppsformen er nesten kvadratisk. Halen når knapt til hasene og bæres normalt hengende i en svak bue, men kan løftes når den blir ivrig (ikke i krøll).

Hannene skal ha en skulderhøyde på 43–48 cm (46 cm ideelt) og veie 13–16 kg. Tispene skal ha en skulderhøyde på 41–46 cm (43 cm ideelt) og veie 11–14 kg.

## Bruksområde
Lagotto romagnolo er en hunderase med en usedvanlig godt utviklet luktesans. Den er ypperlig egnet som trøffelhund, narkotikahund, sporhund og ettersøkshund, avhengig av trening. Den er også en god apportør. Rasen passer ikke som jakthund, i det jaktinstinktet er avlet bort. Den er imidlertid også en ypperlig familiehund. Rasen har også en rekke flotte egenskaper innen hundesport.

## Lynne og væremåte
Lagotto romagnolo er normalt en livlig, energisk og leken hund, men den krever mye mosjon og godt med oppgaver for å trives. Rasen passer best for en aktiv familie som gir den anledning til å være mye ute, og helst også aktivt bruke sin fantastiske luktesans. Pelsen må klippes cirka 2 ganger årlig og stelles daglig med grov kam eller lignende.

## Eksterne lenker
* Norsk Lagotto Klubb
Fylkesvei 3096

**Fylkesvei 3096** går mellom Gipø og Hjemseng på Nøtterøy i Færder kommune.

Frem til 2019 hadde veien betegnelsen  fylkesvei 425 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 710 (Vestfold)

**Fylkesvei 710 (Fv710) i Vestfold** gikk mellom Apenes og Lilaas skole i Horten. Veien var 623 meter lang.

2019 ble veien del av fylkesvei 3190.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 710 (andre betydninger)

I Norge finnes **fylkesvei 710** i de følgende fylkene:

*Sør-Trøndelag (primær fylkesvei)
*Fylkesvei 710 (Vestfold)
Diabolical Fullmoon Mysticism

***Diabolical Fullmoon Mysticism*** er debutalbumet til det norske black metal bandet Immortal. Albumet ble gjennutgitt 1998 i 300 kopier.

## Sporliste
# «Intro» (1:35)  
# «The Call of the Wintermoon» (5:40) 
# «Unholy Forces of Evil» (4:28) 
# «Cryptic Winterstorms» (6:08)
# «Cold Winds of Funeral Dust» (3:47)
# «Blacker Than Darkness» (4:17)
# «A Perfect Vision of the Rising Northland» (9:04) 

## Artister
*Demonaz Doom Occulta &ndash; gitar
*Abbath Doom Occulta &ndash; bass og vokal
*Armagedda &ndash; trommer

## Kilder
*Diabolical Fullmoon Mysticism hos Encyclopaedia Metallum
*Immortal Diskografi

## Eksterne lenker
*
Pure Holocaust

***Pure Holocaust*** er det andre studioalbumet til det norske black metal bandet Immortal. Albumet ble gjennutgitt i 1998 begrenset til 300 eksemplar.

## Sporliste
# «Unsilent Storms in the North Abyss» (3:14) 
# «A Sign For the Norse Hordes to Ride» (2:35) 
# «The Sun No Longer Rises» (4:20) 
# «Frozen by Icewinds» (4:40) 
# «Storming Through Red Clouds and Holocaustwinds» (4:40) 
# «Eternal Years on the Path to the Cemetary Gates» (3:30) 
# «As the Eternity Opens» (5:31) 
# «Pure Holocaust» (5:17) 

## Artister
*Demonaz Doom Occulta &ndash; gitar
*Abbath Doom Occulta &ndash; bass, trommer og vokal

## Kilder
*Pure Holocaust hos Encyclopaedia Metallum
*Immortal Diskografi

## Eksterne lenker
*
Ulf Löfgren

**Ulf Löfgren** (født 13. oktober 1931, død 10. oktober 2011) var en svensk barnebokforfatter og illustratør.

Ulf Löfgren hadde bakgrunn i studier i kunst- og litteraturhistorie og reklame. Han var svært produktiv siden bokdebuten med illustrasjoner til Leif Krantz' *Barnen i djungeln* i 1959. Han laget over hundre egne, små og store bildebøker for barn, blant annet de populære bøkene om gutten *Albin* på 1970-tallet og over tretti småbarnsbøker om tøykaninen *[[Ludde]]* fra 1984 og framover. I tillegg var han illustratør i en mengde barnebøker skrevet av andre, blant annet bøker av Gunnel Linde, eventyr av H.C. Andersen og bibelhistorier for barn. Ulf Löfgren laget dessuten en serie fagbøker for barn, *Lära på skoj*, og tegnet til barne-TV-serien *Pellepennan och Suddagumman*, en tegnefortelling som gikk på svensk TV 1965-1970.

Ulf Löfgrens bøker er oversatt til mer enn tjue språk. Han mottok flere priser for bøkene sine.

Ulf Löfgrens illustrasjoner inneholder barnevennlige figurer og detaljer inspirert av blant annet populære, humoristiske tegneserier. Motivene er tegnet med klar kontur og reine linjer, runde, bølgende former og en periode også dekorative mønstre og streker. Tegningene er som oftest utført med penn, men fargeleggingen varierer fra bruk av dekkende guasj (plakatfarger) til fyldige markerpenner (sprittusjer) og seinere lettere akvarellteknikk.

## Bibliografi
Lista viser barnebøker med tegninger og tekst av Ulf Løfgren. Oversikten inneholder svenske originaltitler. Mange av bøkene har kommet i flere opplag, og en lang rekke er oversatt til norsk. Lista er ikke fullstendig.

## Priser og utmerkelser
* Elsa Beskow-plaketten 1960

## Referanser


## Eksterne lenker
* Ulf Löfgrens hjemmesider med biografi og bildeeksempler
* Omtale av biografi over Löfgren

### Nasjonalbibliotekets avfotograferte bildebøker av Ulf Löfgren
* Njørður P. Njarðvik: ''Audun og isbjørnen'' (illustrert av Ulf Löfgren, norsk utgave 1991)
* ''Albin dyrepasser'' (norsk utgave 1991)
* ''Albin og de ville nissene'' (norsk utgave 1991)
* ''Albin og Hugo'' (norsk utgave 1997)
* ''Bibel for born'' (illustrert av Ulf Lundgren, nynorsk utgave 1998)
* ''Ludde og Ruske-Sara i eventyrland'' (norsk utgave 1998)
* ''Ludde og Hasse kjører tog'' (norsk utgave 1998)
Fylkesvei 3200

**Fylkesvei 3200** går mellom Løkkegata × Ollebakken og Skippergata × Storgata i Horten. Veien er 496 meter lang.

Frem til 2019 hadde veien betegnelsen  fylkesvei 712 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dagny Berger

** Dagny Berger**  (født 16. september 1903 i Asker, død 10. mai 1950 på Bygdøy i Oslo) var Norges første kvinnelige flyger. Hun tok sitt flysertifikat i England i 1927.

Berger vokste opp på Berger gård på Rykkinn i Vestre Bærum, og ble en av Norges første kvinner med sertifikat for bil i 1923. Med sin første bil, en toseters Willys Overland, deltok hun i ulike billøp, for eksempel i et israce på finske sjøer. Berger reiste også blant annet til Arendal og Stavanger i juli 1925 og fikk 30 kroner i bot av Stavangerpolitiet for å ha kjørt «i vaaldsom fart opover Musegaten, samt undlatt aa gi signal eller saktne farten da vognen krytset Kannikgaten». Året etter kjørte hun fra Oslo til Boris Gleb for å se Nord-Norge. 

Våren 1927 ble hennes søknad om opptak ved Hærens Flyvevæsens Skoler på Kjeller avvist &ndash; hun var sivilist. De henviste henne til England og de store flyfabrikkenes egne skoler. I juni begynte hun ved The De Havilland School of Flying på Stag Lane Aerodrome i Middlesex. Der fløy Berger en rødmalt todekker av typen DH 60 Moth, og ble den attende kvinnen som fikk sitt flysertifikat der og blant de 50 første i verden. Undervisningen finansierte hun ved at hun arbeidet som sjåfør og kjørelærer for en indisk familie i London. Berger fikk sitt flysertifikat 27. september 1927. Det hadde tatt henne 20 flytimer og kostet omtrent 1000 kroner. 

Da hun ble intervjuet av *Aftenposten* høsten 1927 sa hun: 

Etter flyverutdannelsen reiste hun tilbake til Norge og forsøkte å skaffe seg seg et levebrød ved å drive flyvirksomhet. Hun søkte om finansiell støtte fra flyfabrikkene i England, men fikk ikke napp. Den eneste som var interessert var P. Otterness som eide Bygdin høyfjellshotell, men hun klarte ikke hans krav til å finne andre interessenter som kunne skaffe de 9000 kronene han krevde i annen kapital. Dermed måtte Berger oppgi drømmen om et eget fly, og hun fløy ikke selv igjen. Hun valgte å gå tilbake til å arbeide som hushjelp og guvernante, med arbeidssted i Montréal (1929), New York (1930) før hun reiste til Frankrike og Versailles, Paris og Nice inntil hun flyttet hjem for godt i 1933.

Berger oppnådde ikke å bli like kjent som flyverske på samme måte som den andre norske kvinne med flysertifikat Gidsken Jakobsen. Dagny Berger døde i en drukningsulykke på Bygdøy i 1950.

## Referanser


## Kilder
* Gjærevold, Einar: «Hushjelpen som tok av» i *Aftenposten morgen*s søndagsseksjon 11. mai 2003, side 22
Fylkesvei 3150

**Fylkesvei 3150** går mellom Brekke og Gauterød i Tønsberg kommune.

Frem til 2019 hadde veien betegnelsen  fylkesvei 537 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:102921.26077385:6484761.480569/hva:(~(id:532,filter:(~(typeId:4568,operator:%27*3d,verdi:(~%27537))),farge:%270_0))/hvor:(fylke:(~7))/@243397,6580604,12) 
*
Tony Jarrett

**Anthony «Tony» Alexander Jarrett** (født 13. august 1968 i Enfield i London) var en engelsk friidrettsutøver innen greinene sprintløp og hekkeløp. Ved OL-deltakelsen i Barcelona 1992 kom han på fjerdeplass på 110-meter hekk. Fire år tidligere endte han på sjetteplass ved samme anledning.

Parallelt med Jarretts karriere så man også utviklingen til en annen britisk friidrettsutøver, Colin Jackson, som tok førsteplassen fra ham ved flere anledninger, i verdensmesterskap, samveldeleker, europamesterskap og Goodwill-leker. Jackson slo også Tony hele åtte ganger i nasjonale mesterskap. I verdensmesterskap har Jarrett vunnet to sølvmedaljer og en bronsemedalje på 110 meter hekk og en sølvmedalje og en bronsemedalje i stafett.

Jarrett ble diskvalifisert i første runde for tjuvstart i sommerolympiaden i Sidney 2000 og i semifinalen i VM 2001 i Edmonton. Etter dette trakk han seg tilbake fra friidrett.

Jarret holder den britiske rekorden for 110 meter hekkeløp på 13,00 sekunder. 
## Referanser


## Eksterne lenker
*
Weepz

**Weepz.com** er et nettsamfunn som ble opprettet i 1999. Dette var først og fremst en dating portal, men ble etterhvert et stort nettsamfunn. Weepz ble første gang lansert i november 1999. Weepz hadde over 30&nbsp;000 aktive brukere og totalt 60&nbsp;000 registrerte. På grunn av dårlig økonomi og ISP-er som leverte ustabile servere ble Weepz forsøkt solgt flere ganger. 

## Historie
Weepz var tidlig ute med det som i dag kalles nettsamfunn og Web 2.0

Weepz ble i 2003 solgt til Persontreff og brukerne skulle inn i deres nye satsing under navnet Akontakt. Persontreff var bare interesserte i brukerdatabasen og la ned Weepz. Persontreff mistet mange av de tidligere Weepz brukerne som forsvant til SOL Nettvenn og Dagbladet Blink.

En kuriositet er at Schibsted Interaktivs daværende direktør Birger Steen var i kontakt med SKUM Laboratories i mai 2000 og kikket på løsningen. 3 måneder etter oppstod Schibsteds SOL Nettvenn. Ikke lenge etter ble også Dagbladet Blink lansert. Utviklerne bak Blink startet senere opp Nettby som er VGs nettsamfunn.

### Eiere
Weepz ble opprettet og eid av gründerne Espen Michael Larød og Thomas Pettersen i firmaet SKUM Laboratories.

## Omtale av Weepz
Digi.no: Sjekker ut av sjekketjeneste dersom sjekken er stor nok  
Digi.no: Espen Michael Larød

## Eksterne lenker
* Persontreff
* Weepz anno 1999
* SKUM Laboratories
Aspond

**Aspond** er en øy i nordre del av Drøbaksundet i Frogn kommune i Akershus, i indre Oslofjord innenfor Drøbak, nord for Håøya.

Det er ca. 46 sommerhytter på øya. Skipsleia til Oslo Havn går like øst for øya, med 5&nbsp;600 skip årlig. Kystverket legger til rette for at mest mulig av småbåttrafikken kan gå på vestsiden av øya. Like øst for øya ligger tettstedet Fagerstrand på Nesodden. 

Det er investert mye de siste årene for å fjerne masse og utvide seilleden forbi øya, og for å bedre merkingen av leden med fyrlykter. 

Høyeste punkt er 68 moh, og arealet ca. 300 dekar.

## Referanser
Fylkesvei 817 (Vestfold)

**Fylkesvei 817 (Fv817) i Vestfold** gikk mellom Bjørndalshov og Vivestad i Re kommune. Veien var 1,5&nbsp;km lang.

2019 ble veien del av fylkesvei 3174.

## Kommuner og knutepunkter

*  Vestbygdveien fra Bjørndalshov mot  Høyjord i Sandefjord
*  Vivestadlinna fra Vivestad mot  Dokka i Holmestrand, og mot  Sjue i Sandefjord

## Referanser


## Eksterne lenker
* Vegvesenets vegkart
Fylkesvei 817 (andre betydninger)

I Norge finnes **fylkesvei 817** i de følgende fylkene:

*Fylkesvei 817 (Nordland) (primær fylkesvei)
*Fylkesvei 817 (Vestfold)
Sector Alarm

**Sector Alarm AS** er et norsk selskap som tilbyr boligalarm og næringsalarm i Norge, Sverige, Finland, Irland, Frankrike, Spania, Italia og Portugal. Jørgen Dahl startet virksomheten i Trondheim i 1995. Hovedkontoret ligger på Storo i Oslo.

Sector Alarm har 600 000 kunder og om lag 3000 medarbeidere.

I 2020 hadde Sector Alarm AS driftsinntekter på ca. 888 400 000 kr.

## Priser
I 2021 vant de Kundeserviceprisen i sikkerhetsbransjen i en "secret shopper"-test av kundesentre. I 2015 vant de Kundeserviceprisen sammen med Vitamail og Tele2.
## Foretaksgebyr
Sector Alarm AS ble i juni 2019 varslet et foretaksgebyr på 424 millioner kroner etter en omfattende etterforskning foretatt av Konkurransetilsynet. Gebyret er blant de høyeste ilagt noen gang. Påstanden fra Konkurransetilsynet var at Sector Alarm i en årrekke hadde samarbeidet med konkurrenten Verisure for å skape kunstig høye priser for alarmsystemer i forbrukermarkedet. En person som var ansatt hos Verisure fra 2009 til 2011 har hevdet å ha deltatt i et møte med konkurrenten hvor det ble diskutert fordeling av markedet. Begge selskapene har bestridt påstandene fra medarbeideren som senere etablerte konkurrenten SmartVarsling. Verisure ble også varslet om foretaksgebyr, men har ikke vedtatt dette.

Sector Alarm vedtok gebyret - som i størrelse langt overstiger selskapets årsresultat for 2018 - uten å innrømme prissamarbeid med Verisure, men vedgikk å ha hatt kontakt med konkurrenten i et forsøk på å unngå uetterrettelighet i selgernes kamp om kundene seg imellom.

## Referanser


## Eksterne lenker
* Hjemmeside
Battles in the North

***Battles in the North*** (utgitt 1995) er det tredje studioalbumet til det norske black metal bandet Immortal. Sporlisten i det originale albumet er feil (riktig liste er skrevet her). Albumet ble utgitt i tre forskjellige versjoner: med vanlig CD-cover, digipak og vanlig CD-cover i  pappomslag med utbrettsplakat. Kun disse versjonene inneholder spor 11, 12 og 13.

## Sporliste
# «Battles in the North» (4:12)
# «Grim and Frostbitten Kingdoms» (2:47)
# «Descent Into Eminent Silence» (3:10)
# «Throned by Blackstorms» (3:39) 
# «Moonrise Fields of Sorrow» (2:25) 
# «Cursed Realms of the Winterdemons» (3:59) 
# «At the Stormy Gates of Mist» (3:00) 
# «Through the Halls of Eternity» (3:36)
# «Circling Above in Time Before Time» (3:56) 
# «Blashyrkh (Mighty Ravendark)» (4:34)
**Andre versjoner**
# «Diabolical Fullmoon Mysticism» (:42)
# «Unholy Forces of Evil» (4:28)
# «The Cold Winds of Funeral Frost» (3:40)

## Artister
*Demonaz Doom Occulta &ndash; gitar
*Abbath Doom Occulta &ndash; bass, trommer og vokal

## Kilder
*Battles in the North hos Encyclopaedia Metallum
*Immortal Diskografi

## Eksterne lenker
*
Fylkesvei 3240

**Fylkesvei 3240** går mellom Holmestrand Torv og Blekvollen i Holmestrand.

Frem til 2019 hadde veien betegnelsen  fylkesvei 900 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dyre Halse

**Dyre Halse** (1854–1934) var en industribygger i Trondheim.

Halse, som opprinnelig var skipper, kom fra Nordmøre til Trondheim rundt 1900, og slo seg stort opp på kull og koks. Halse er blant annet kjent for å ha skjenket Trondheim torvmonumentet over Olav Tryggvason i 1921. Han var også pådriver for at Halsa kirke, som ble bygget i 1725, måtte bevares (og ikke rives, som det var fremmet forslag om), og bekostet et nytt orgel til kirken.

## Titran-kommisjonen
Natt til 14. oktober 1899 inntraff et brått uvær på kysten av Vestlandet. Frøya i Trøndelag var uten telefonforbindelse og ingen fikk derfor stormvarselet som var slått opp blant annet i Kristiansund og Trondheim fredag den 13. oktober. Fiskerne dro derfor på havet, blant annet på grunn av utsiktene til gode fangster og kanskje like viktig, gode priser på storsilda. 141 fiskere omkom i uværet på kyststrekningen fra Kristiansund til Trondheim, og 29&nbsp;fartøy totalhavarerte. Dette ble snart omtalt som Titranulykken, etter stedsnavnet på området der tragedien skjedde.  Kort tid etter ulykken ble det nedsatt en kommisjon for å undersøke omstendighetene rundt ulykken. 

Kommisjonens medlemmer var kjøpmann og konsul Per Louis Johnsen, Kristiansund, grosserer og skipskaptein Dyre Halse, Kristiansund, fiskeriinspektør Fredrik Walem, Trondheim, skipsbyggermester og veritasagent John Børve, Kristiansund, og havnefogd, losoldermann og indrulleringsbetjent Gustav Krag, Kristiansund.

## Ettermæle
Gaten Dyre Halses gate på nordsiden av Rosenborgbassenget ved Nedre Elvehavn i Trondheim, er oppkalt etter ham. Gaten går der han hadde sitt lager av kull og koks.

## Familie
Dyre Halses sønn Arne Halse oppnådde blant annet to olympiske medaljer i spydkast. 

## Bildegalleri

Fil:Titran-kommisjonen PerLouisJohnsen DyreHalse FredrikWallem JohnBørve GustavKrag.jpg|Bilde av Titran-kommisjonen. Fra venstre: Per Louis Johnsen, Dyre Halse, Fredrik Wallem, John Børve, Gustav Krag


## Referanser


## Litteratur
* ÅRBOK FOR FOSEN 1995: ''Kystekspressen Trondheim-Kristiansund. De første år med dampskipet STATSRAAD RIDDERVOLD. Utdrag fra Dyre Halse`s LIVSERINDRINGER.

## Eksterne lenker
*Dyre Halses privatarkiv finnes ved NTNU Universitetsbiblioteket
Masters of Nebulah Frost

***Masters of Nebulah Frost*** den første videoen til det norske black metal bandet Immortal.

Begge videoene var regissørt av David Palsar. Det er Hellhammer som spiller trummer i «Grim and Frostbitten Kingdoms».

## Videoliste
# «Blashyrkh (Mighty Ravendark)» (4:34) 
# «Grim and Frostbitten Kingdoms» (2:47)

## Kilder
*Masters of Nebulah Frost hos Encyclopaedia Metallum
Atlee Mahorn

**Atlee Anthony Mahorn** (født 27. oktober 1965 i Clarendon‚ Jamaica) er en tidligere canadisk sprinter. Hans viktigste distanse var 200 meter, men han løp også 100 meter både individuelt og i stafett. Mahorn er 187 centimeter og veier 80 kilo.

## Karriere
Mahorn vant 200-metersfinalen i samveldelekene 1986 i Edinburgh i Skottland på tiden 20,31, foran Englands Todd Bennett (20,54 og, den senere dopingdømte canadieren Ben Johnson) (20,64)). I VM i Roma endte han på åttende- og sisteplass i finalen for 200 meter sprint (Calvin Smith fra USA vant). I OL 1988 forbedret han seg og tok femteplassen, Joe DeLoach vant med tiden 19,75.

Under VM i Tokyo i 1991 vant Mahorn bronsemedalje på 200 meter. I det neste VM, i Stuttgart 1993, tok han med det canadiske stafettlaget på 4x100 meter bronsemedalje og satte canadisk rekord med tiden 37,83.

## Meritter

## Referanser


## Eksterne lenker
*
Blizzard Beasts

***Blizzard Beasts*** (utgitt 1997) er det fjerde studioalbumet til det norske black metal bandet Immortal. Det er det siste albumet med Demonaz på gitar og det første med Horgh på trommer.

## Sporliste
# «Intro» (1:00)  
# «Blizzard Beasts» (2:49) 
# «Nebular Ravens Winter» (4:13) 
# «Suns That Sank Below» (2:47) 
# «Battlefields» (3:40) 
# «Mountains of Might» (6:38) 
# «Noctambulant» (2:22) 
# «Winter of the Ages» (02:33) 
# «Frostdemonstorm» (2:54) 

## Artister
*Demonaz Doom Occulta &ndash; gitar
*Abbath Doom Occulta &ndash; bass, trommer og vokal
*Reidar «Horgh» Horghagen &ndash; trommer

## Kilder
*Blizzard Beasts hos Encyclopaedia Metallum
*Immortal Diskografi

## Eksterne lenker
*
Galgeberg

**Galgeberg** er navn på flere steder i Norge. Navnet henger ofte sammen med at det på stedene tidligere vært en galge eller galgebakke.

* Galgeberg (strøk), område i Oslo
* Galgeberg (gate), gate i Oslo
* Galgeberg (Haug) i Luster 
* Galgeberget i Luster 
* Galgebergveien (Kristiansand)
* Galgebergvegen (Hamar)
* Galgebergtangen i Kristiansand 
* Galgeberget i Sarpsborg
Flamme Forlag

**Flamme Forlag** er et lite norsk forlag i Oslo. Det ble etablert 1. april 2008 av Nils-Øivind Haagensen og Bendik Wold med Cappelen Damm som eier. Forlagssjefer og redaktører per 1. januar 2017 er skribentene Nils-Øivind Haagensen og Geir Nummedal, som tok over etter Wold da han ble kulturredaktør i *Klassekampen* våren 2016.

Flamme Forlag satset tidlig på alternative utgivelser, «boksingler», kortromaner og essays. Forlaget har blant annet publisert «singlene» *Hemmelige Tjenester* av John Erik Riley og Dennis Coopers *JFK jr.* i Bendik Wolds gjendiktning. Høsten 2008 kom deres første større utgivelse, kortprosasamlingen MEPÅNO av Ole-Petter Arneberg. I januar 2009 ga Wold og Haagensen ut essaysamlingen Brenn ned skiten. Kortversjonen av essayet «Rock=Revolt?» ble publisert i *[[Dagbladet]]*, og skapte debatt. Forlaget har også gitt ut Pablo Llambías' ... rasende ..., oversatt av Trude Marstein. Diktsamlingen *Alle forteller meg hvor bra jeg er i tilfelle jeg blir det* av Audun Mortensen ble utgitt i oktober 2009, og ble utnevnt til «Årets beste diktdebut» av *Aftenposten* og omtalt som «moderne kultklassiker» av *Klassekampen*.

Senere har forlagskatalogen rommet nyere norsk lyrikk og skjønnlitteratur av forfattere som blant andre Tiril Broch Aakre, Johan Harstad, Lotta Elstad, Anders Malm, Kjersti Wøien Håland, Lasse W. Fosshaug, Victoria Durnak og Linn Strømsborg. 

Av oversatt skjønnlitteratur har forlaget russiske Vladimir Sorokin, polske Witold Gombrowicz, franske Édouard Levé, italienske Pier Paolo Pasolini, britiske Geoff Dyer og svenske Kristian Lundberg i katalogen.

## Referanser


## Eksterne lenker
*
At the Heart of Winter

***At the Heart of Winter*** (utgitt 1999) er det femte studioalbumet til det norske black metal bandet Immortal. Dette er det første albumet med Abbath på gitar. Albumet er det eneste som ikke har bilde av bandmedlemmer på plateomslaget.

## Sporliste
# «Withstand the Fall of Time» (8:30) 
# «Solarfall» (6:02) 
# «Tragedies Blows at Horizon» (8:56) 
# «Where Dark and Light Don't Differ» (6:45) 
# «At The Heart of Winter» (8:00) 
# «Years of Silent Sorrow» (7:54)

## Artister
*Abbath Doom Occulta &ndash; bass, gitar, synthesizers og vokal
*Reidar «Horgh» Horghagen &ndash; trommer 

## Kilder
*At the Heart of Winter hos Encyclopaedia Metallum
*At the Heart of Winter hos BestBlackMetalAlbums.com
*Immortal Diskografi

## Eksterne lenker
*
Slaget ved Noryang

**Slaget ved Noryang** (hangul: 노량해전; hanja/hanzi/kanji: 露梁海戰; hiragana: ろりょうかいん: *Roryoukaisen*) var det siste store slaget under Imjinkrigen. Det ble utkjempet  16. desember 1598 i havet i Noryangstredet i indre farvann ved Namhae-øya, og var et knusende nederlag for japanerne.

## Bakgrunn
Slaget stod under den andre av de to japanske invasjonene av Korea under denne krigen, som startet i 1597, mer spesifikt under den japanske tilbaketrekningen fra den koreanske halvøya etter at de hadde lidd flere nederlag både på sjøen og landjorda. Siden de japanske borgene i Korea ikke hadde kapasitet nok til hele den japanske hæren, beordret Japans kansler Toyotomi Hideyoshi at deler av hæren skulle trekkes tilbakes fra halvøya. 

### Forløp
Sjøslaget ble utkjempet på morgenen den 16. desember 1598 (19. november i månekalenderen) mellom den japanske marinen og de allierte kinesiske og koreanske flåtene. 

Den allierte flåten som besto av omtrent 150 godt utstyrte skip og ble ledet av admiralene I Sun-sin, Chen Lin og Deng Zilong (Chen og Deng kommanderte hver sin skvadron av Ming-flåten) angrep den japanske flåten under Shimazu Yoshihiros flåte bestående av omtrent 500 skip, hvorav mange lette transportskip. Mer enn halvparten av den japanske flåten ble enten ødelagt eller tatt av kineserne og koreanerne etter harde og dramatiske kamper, noe som forhindret at Shimazu kunne nå fram til Konishi Yukinaga og hans styrker. 

De overlevende japanske sjømennene på de omtrent 150-200 skipene som klarte seg gjennom slaget dro tilbake til Busan og dro tilbake til Japan et par dager senere, 21.-24. desember, da de siste skipene seilte dro tilbake mot Japan. 

Mens slaget enda ble utkjempet ble den koreanske admiralen Yi Sunsin skutt med en japansk arkebuse og døde kort etter. Hans død ble hemmeligholdt helt til slagets slutt for å opprettholde den koreanske moralen. Det var først da Is flaggskip for andre gang måtte komme den kinesiske admiral Chen til unnsetning at nyhetene om Is død spredde seg gjennom den allierte flåten. Chen selv ble meget sjokkert av nyhetene. 

### Følger
Slaget ved Noryang ble den endelige slutten på den seksårige Imjinkrigen. 

Både I (posthumt) og Chen mottok høye æresbevisninger for deres innsats under krigen. 

## Litteratur
*Choi Byung-hyon (translated by) 2002 The Book of Corrections: Reflections on the National Crisis during the Japanese Invasion of Korea, 1592–1598. Institute of East Asian Studies: University of California, Berkeley. 
*Ha, Tae-hung (translated by) 1979 Imjin Changch'o: Admiral Yi Sun-Sin's Memorials to Court. Republic of Korea: Yonsei University Press.http://worldcat.org/oclc/9207260&referer=one_hit
*Hawley, Samuel 2005 The Imjin War: Japan's Sixteenth-Century Invasion of Korea and Attempt to Conquer China. Republic of Korea and U.S.A.: Co-Published by The Royal Asiatic Society and The Institute of East Asian Studies, University of California, Berkeley. 
*Stephen Turnbull 2002 Samurai Invasion: Japan's Korean War. Great Britain: Cassell & Co.
Pereira X-28

**Pereira X-28 «Sea Skimmer»** var en propelldrevet, enseters, eksperimentell flybåt bygd av George Pereira for USAs marine (USN).
                     
## Historie
Selvbygger-flyet Osprey I ble bestilt av USAs marine for å følge opp en studie som indikerte at små, enseters sjøfly kunne gjøre nytte som patrulje-fly for politiet i Vietnam. Marinens utviklingsavdeling kjøpte flyet som et ledd i «Air Skimmer»-programmet. Flyet ble bygd som flybåt av George Pereira, og første testflyvning fant sted 12. august 1970. Evaluering etter at testprogrammet var avsluttet, viste at flyet var lett å fly, og at få piloter ville ha problemer med å fly det. Ytelsen ble ansett for å være svært god, tatt i betraktning at det bare hadde en 67 kilowatts (90 hk) motor. Etter Vietnamkrigens slutt ble prosjektet kansellert, og ingen militære versjoner ble bygd.

X-28 er bevart, og står utstilt på Kalamazoo Aviation History Museum i Kalamazoo, Michigan.

## Design
X-28 var en liten, lettvekts flybåt designet og bygget av George Pereira. Den hadde en Continental-motor på 67 kW (90 hk) og tobladet skyve-propell montert over og bak den åpne førerkabinen. Vingene var rektangulære slik at avstanden fra fremkant til bakkant var konstant over hele vingen. Hele bakkanten av vingene (bortsett fra et stykke innerst ved vingeroten) var brukt til balanseror og flaps.

Kravene marinen stilte var:
* Liten størrelse
* Lav vekt
* Brukes i visuell flyving (VFR)
* Kunne bygges i Vietnam uten større investeringer
* Koste mindre enn 5&nbsp;000 USD ved masseproduksjon 

## Spesifikasjoner
**Dimensjoner**

* **Mannskap:** 1
* **Lengde:** 5,3 m
* **Høyde:** m
* **[[Vingespenn]]:** 7 m
* **Vingeareal:** m²
* **Vekt (tom):**  kg
* **Vekt (maks):** 408 kg

**Ytelse**
* **Motor:** 1 stk. Continental C-90-12 4-sylindret boksermotor med 67 kW (90 hk) effekt
* **Toppfart:** 217 km/t
* **Maks operasjonshøyde:** 5&nbsp;500 m (18&nbsp;000 fot)
* **Rekkevidde:** 592 km

## Kilder
*NASA – American X-vehicles, An Inventory—X-1 to X-50 (side 36) Utgitt 2003 (pdf) Besøkt 20. mars 2015
Damned in Black

***Damned in Black*** (utgitt 2000) er det sjette studioalbum av det norske black metal bandet Immortal. Det er det første albumet hvor Iscariah spiller bass.

## Sporliste
# «Triumph» (5:41)
# «Wrath from Above» (5:46) 
# «Against the Tide (In the Arctic World)» (6:03) 
# «My Dimension» (4:32)
# «The Darkness That Embrace Me» (4:38) 
# «In Our Mystic Visions Blest» (3:11) 
# «Damned In Black» (6:52)

## Artister
*Abbath Doom Occulta &ndash; gitar og vokal
*Reidar «Horgh» Horghagen &ndash; trommer
*Stian «Iscariah» Smørholm &ndash; bass

## Kilder
*Damned in Black hos Encyclopaedia Metallum

## Eksterne lenker
*